HTC kompaniyasi yangi HTC One smartfoni chiqishini rasman tasdiqladi

Tayvanning HTC kompaniyasi Buyuk Britaniyadagi rasmiy Twitter-akkauntida 2015-yil 1-martdagi taqdimotda yangi HTC One namoyish etilishini tasdiqlovchi tizerni e’lon qildi, deb yozadi “Mail.ru”.

Yangi smartfonning nima deb nomlanishi aniq emas. U shunchaki The new HTC One deya tilga olingan.
Ancha ishonarli manbaga ko‘ra, kamida ikkita smartfon — HTC One M9 va HTC One M9 Plus taqdim etilishi kutilmoqda.
Turli bloglarda keltirilgan ma’lumotlarga ko‘ra, HTC flagmani to‘rt yadroli Snapdragon 805 protsessori, 3 Gb tezkor xotira bilan jihozlanadi va Android 5.0.2 Lollipop operatsion tizimida ishlaydi.
Avvalroq smartfon 5,5 dyuymli (2560×1440 pikselli) QuadHD-displey, 16 megapikselli kamera va Dolby Digital 5.1 akustika tizimiga ega bo‘lishi haqida xabarlar tarqalgan edi.